《外甥黄阿相生日》
宋代·陈著

湖山聚秀系斯文，汝更峥嵘瑞户门。
嵩里是人夸宅相，慈溪之后有曾孙。
书声自可怡重庆，家学何妨涨一源。
远大相期吾耄矣，莫将苦语等閒言。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。